**Ea**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ea a trecut în fugă prin fața mea

am urmărit silueta zveltă

printre mașini

printre blocuri tomberoane

peste tot erau urmele ei

le vedeam le simțeam le ghiceam

cutiile de sticlă opacă râdeau de mine

înghesuiți în ele oamenii priveau

ascensorul care urca spre ultimul etaj

ce mai rămăsese din mine

din cel care alergase prin catacombele

orașului mizer

printre plastice gunoaie

reclame țipătoare sâni expusi

și dezgust afișat nonșalant

pe fețele reci

ea fugea

și nu știam că fugea de mine

Adina V.

10.03. 2018